21 Aqua

Designat graciam sine qua nichil potest crescere. Vnde, secundum Philosophum, 7, *De animalibus,* capitulo 5, oues bibendo aquam multum pinguescunt. Sic oues Christi proficiunt hauriendo graciam. Alioquin verificabitur illud Ps. [142:6]: *Anima mea sicut terra sine aqua tibi.* Figura ad hoc sicut Gen. 30[:39], oues Iacob intuendo virgas in aqua conceperunt varios vetus. Sic anima varietatem virtutum hauriendo *aquas in gaudio de fontibus saluatoris*, Ysai. 12[:3], id est, de uulneribus Christi crucifixi. Vnde, Crisostomus, homilia 3, *Super Mattheum*, *in [Opere] imperfecto*, natura vipere est ut cum momorderit hominem, statim currit ad aquam, quam si non inuenerit, statim moritur. Sic quilibet malefactor currendo ad aquam gracie.

¶ Figura ad hoc, Luc. 22[:10-12], precepit Christus discipulis ut vbi viderent hominem vas aque baiulantem, ibi pararent cenam, sibi cenam. Sic modo Christus libenter intrat vbi est aqua deuocionis et gracie. Nam benedictiones Christi ut communiter fiebant in aqua et cum natura aquis numquam maledixit. Sicut terre, inde est quod *Spiritus Domini* a principio *ferebatur super aquas* [Gen. 1:2]. In cuius signum Christus comedit pisces aque et non carnes terre. Piscis propinquus morti reuiniscit in aqua propria vbi natus est uel in aqua simili Ysai. 50[:2]: putres- /f. 7ra/ cent *pisces sine aqua.* Modo ita est quod nos nati sumus in aqua baptismi et si moriamur per peccatum oportet recurrere ad aquam silentem, id est, ad graciam penitencie.

Item, nota quod piscis nutritus in mari non descendit ad dulcem, nisi aqua dulcis descendat ad eum. Sic anima exiens in peccato non descendit ad graciam nisi prius gracia descendat ad eam. Vnde Ezechiel propheta c. 47[:2-8], vidit aquas egredientes de *latere* templi *dextro*, que *descenderunt ad plana deserti* et *intrabunt mare*.

¶ Item, aqua que fluit ab alto potest ascendere, set que non, non ascendit, sic deuocio descendens a Deo potest ascendere, set que prouenit a mundo cito euanescit, Joan. 4[:13-14]: *Qui biberit ex aqua quam ego dabo fit in eo fons aque salientis in vitam eternam*. Vnde non sine misterio inter omnia elementa solo aque sunt super celos. Vnde, in Psal. [148:4-5], dicitur, *Aque que super celos sunt laudent nomen Domini*.

¶ Item, aquarum que fluunt ab interiori, ut aque lacrimales et hee designant doctrinam; quedam ab inferiori, ut fontales et hee designant temporalem fortunam. De primis dicitur Ezech. 36[:25]: *Effundam super vos aquam mundam.* Iste lacrime habende sunt in contricione propriis eciam pro amissione gracie, quod si homo plorat pro amissione membri uel rei temporalis, multo magis plorare debet pro amissione anime et glorie. *Exitus aquarum deduxerunt oculi mei, quia non custodierunt legem tuam*, [Ps. 118:136]. Quando ramus scissus est, aquosus signum est vite, sic quando penitens flet, Psal. [103:10]: *Qui emittis fontes in conuallibus; inter medium montium pertransibunt aque*.

¶ Iste lacrime habende in oracione et compassione pro miseris alienis, Thren. 3[:48]: *Diuisiones aquarum deduxit oculus meus, in contritione filie populi mei*.

¶ De secundis aquis, dicitur Eccli. 15[:3]: *Aqua sapiencie salutaris* potauit *illum.* Hee aque sunt effundende et diuidende. Sicut luna recipit lumen a sole et refundit terre, sic aqua primum in fonte postmodum in riuio, Prou. 5[:15]: *Bibe aquam de cisterna tua*, id est, sapienciam de scriptura deriuentur. Fontes tui foras ad alios in formandum. Set heu quia prelati nostri sunt sicut nubes caniculares, habentes speciem pluuie set non rem, canonica Iude [1:12]: *Nubes sine aqua, arbores antumpnales, infructuose*.

¶ De terciis aquis, que designant fortunam temporalem.

¶ Nota quod fortuna aut est prospera aut aduersa. Si prospera adhuc designatur per aquam. Nam prosperitas velud aqua fluit et refluit et quandoque submergit. Sicut Egiptii in sequendo pauperes, submersi sunt, quasi plumbum in aquis vehementer, [Exod. 14:28]. Et iste aque sic fluunt quia si ad horam detinentur, rupto obice fortius fluunt. Sic mortuo diuite auaro, sua temporalia ad alios fluunt, Ps. [104:41]: *Dirupit petram* et diuitem, auarum, et durum, *et fluxerunt aque.* Ut patet in diuite auarum, Luc. 12[:20]: *Stulte, hac nocte* repetent *animam tuam a te; que autem parasti, cuius erunt?*

Secundo, aduersitates mundi dicuntur aque quia veritatem sapientibus iudicant, Prou. 27[:19]: *In aquis resplendent uultus* intuencium, *sic corda manifesta sunt prudentibus*. Sic dolium percutitur ut sciatur ut aliquid sit internis. Bene igitur dicit prudentibus, nam fatui iudicant infortunia[[1]](#endnote-1) presencia et penitencialia non fore meritoria. Sicut baculus, quamuis rectus, tamen in aqua iudicatur esse[[2]](#endnote-2) tortus ab ignorantibus. Ideo tales libenter sequitur prosperitates; Osee 2[:5]: *Vadam post amatores meos,* scilicet, mundum, carnem, et diabolum, qui dant mihi panes et aquas. Si vero quanto plus sunt in istis, plus sordescunt, sicut lateres crudi non attendentes quod per multas tribulaciones oportet intrare regnum Dei. Talibus foret necessaria aqua sapiencie celestis, de qua Eccli. 24[:41]: *Quasi trames aque immense de fluuio.* Aqua intensa in suo alueo sordes mundat, terram fecundat, ligna eleuat. Sic sapiencia purgat a malis, fecundat a bonis, eleuat in celis.

¶ Igitur procreanda est hec aqua propter duo eo quod facilis sit ad habendum, vtilis ad portandum. De primo, Apo. 21[:6]: *Sitienti dabo fontem aque gratis*. Eccli. 15[:17-18]: /f.7rb/ *Apposuit tibi ignem et aquam*, scilicet, aquam[[3]](#endnote-3) glorie, ignem iehenne, *ad quod volueris porrigere manum[[4]](#endnote-4) tuam. Ante hominem vita et mors.* Set Dominus conqueritur, Jer. 2[:13]: *Me dereliquerunt fontem aque viue, et foderunt sibi cisternas dissipatas que non valent continere aquas*.

¶ De secundo, quod fuit vtiles ad portandum eo quod faciunt imperium, Joan. 4[:13]: *Qui biberit ex aqua hac quam ego dabo non sitiet in eternum*. Nam ipse Deus solus potest replere desiderium hominis de hiis duobus simul, Ysai. 55[1]: Quia *omnes sitientes, venite ad aquas*.

Item, aqua dicitur penitencia uel gracia quia sordium mundificatiam et hoc racione hereditatis, Heb. 10[:22]: *Abluti corpus aqua[[5]](#endnote-5)* *munda.* Sic penitencia abluit sordes peccati, Ezech. 16[:9]: *Laui te aqua,* id est, penitencia, *et emundaui sanguinem tuam* a *te.* Hoc fuit figuratum, Leu. 12 et 13 vbi immundi secundum legem deberent lauari aqua et sic mundaui in signum quod penitencia mundat, Ezech. 36[:25]*: Effundam super uos aquam mundam et* mundabitur *ab omnibus inquinamentis*. Videtur in signum huius lauit Christus pedes discipulorum, quasi dicens, sic penitencia lauat animam, Leu. 9[:11]: Lauabitur purificatus qui ingradietur castra, id est, ecclesia, ut sit membrum in ea.

Secundo, aqua dicitur penitencia uel gracia quia luminis receptiua et ymaginis presencia. Nam aqua ex omni parte propter suam difformitatem lumen recipit et obiecti ymaginem intuenti representat, sic in anima penitente lucet gracia diuina, per quam polluta ymago veteris hominis representetur ei ut mundetur, Prou. 27[:19]: *In aquis resplendent uultus prospicientium*.

¶ Tercio aqua dicitur penitencia[[6]](#endnote-6) quia in animancium vegetatiua, Job. 8[:11]: *Numquid virere potest scirpus absque humore? aut crescere carectum sine aqua?* Quasi dicens, non sic anima sine humore penitencie arescit, Luc. 8[:6]: *Natum aruit* *quia non* habuit *humorem*. Jude 1[:12]: *Hii sunt nubes sine aqua, que a ventis circumferuntur,* set a contrario penitencia reuirescere. Figura facit[ur] huius, est Ezech. 47[:2-8], vbi Ezechiel vidit aquas egredientes de domo Domini et intrare mare. Hoc exponitur de aquis penitencie que faciunt lignum, id est, hominem reuirescere, Jer. 17[:8]: *Erit* tanquam *lignum quod transplantatur super aquas*, etc.

Item, aqua dicitur penitencia quia ardoris refrigeratiua, sicut in igne sunt duo calidum et sictum. Sic econtra in aqua sunt duo frigidum, quod extinguit calidum, et humidum, quod extinguit sictum. Vnde et totum igne ceteris paribus extinguit aqua, Luc. 16[:24]: *Mitte Lazarum ut intinguat extremum digiti in aqua.* Set cum peccat homo ignis inferni incenditur contra eum, Ier. 15[:14]: *Ignis succensus est in furore meo.* Set penitencia eum extinguit, Eccli. [3:33]: *Ignem ardentem extinguit aqua*. Joan. 4[:13]: *Qui bibit ex hac aqua quam ego dabo*, sicut meretur, id est, non penitentur in eternum. Set nota hic quod ignis qui dicitur Grecus non extinguitur aqua, sic ignis luxurie vix penitencia extinguitur, Sap. 16[:17]: *In aqua plus ignis valebat*.

Item, aqua dicitur penitencia uel gracia quia terre consolidantia et sustentantia, sapiens dicit quod terra in puluerem redigeretur nisi esset aqua que transit per meatus terre et consolidat eam. Ideo, Prou. 30[:16]: *Terra* numquam *satiatur aqua,* sic sine penitencia non consisteret peccator. Psal. [142:6]: *Anima mea sicut terra sine aqua tibi*. Item, in Psal. [135:6]: *Qui firmauit terram super aqua*.

¶ Item, aqua dicitur penitencia quia Deo sine inclinantia, sicut aqua tendit ad una, sic penitencia ad inferiores; Psal. [103:10]: *Qui emittis fontes in conuallibus; inter medium montium.*

¶ Item, quia conuersiua, nam aqua falsa conuertibilis est in dulcem cum per terre colacionem. Sicut patet in fontibus tamen per solis decoccionem et attraccionem, sicut patet de pluuia.

¶ Sic, penitencia auxilium passionem fuit amara sine dulcedine, quia non potuit adipisci regnum celorum, set Christo passo colata est. Hec aqua per artos meatus corporis Christi interupit per manus, pedes, latera.

Item, per oculos fuit fursum attracta, quando fleuit per calorem amoris decocta deorsum fluebat per faciem, sicut pluuia. Et sic in dulcedinem conuersa, et ut qui modo de illa biberit. Vnde siciat nec gustet penam /f. 7va/ eternam. Hoc figuratum est Exod. 15[:25], vbi inmisso ligni dulcorauit aquas amaras in Mara, quia penitencie uestre dulcorantur modo per passionem Christi in ligno; Eccli. 38[:5]: *Nonne* *a ligno indulcata est aqua amara*. Item aqua dicitur penitencia quia scripture dilaticia.

¶ Quando enim peccauimus carcam federis cum diabolo facimus, Job 13[:26]: *Scribis enim contra amaritudines*. Et Ysai. 28[:15]: *Percussimus fedus cum morte*. Set si aqua penitencie superfundatur delet scriptum, Ysai. 28[:17-18]: *Aque inundabunt et delebitur*.

Item, quia renouacia ceruus inueteratus haurit serpentem per nares, et tunc veneni violencia calefactus et sitabundus effectus, multum bibit de aqua pre *quemadmodum desiderat ceruus ad fontes aquarum,* [Ps. 41:2], et tunc proicit veteres pilos et renouatur. Sic aqua inueterata ascendens descendit in aquam et renouatur par penitencia, Joan 5[:7-9]: Mouebatur *aqua* et qui prior descendum *in piscinam sanus factus est*.

1. infortunia ] Lambeth 23 *om* F.128. [↑](#endnote-ref-1)
2. esse ] *add*. fructus et F.128. [↑](#endnote-ref-2)
3. aquam ] Lambeth 23 *om*. F.128. [↑](#endnote-ref-3)
4. manu ] *add*. quia F.128. [↑](#endnote-ref-4)
5. *aqua* ] add. ~~penitencia~~ F.128. [↑](#endnote-ref-5)
6. penitencia ] *add*. uel ~~aqua~~ F.128. [↑](#endnote-ref-6)